ปลดผู้ว่าธปท.
ขณะนี้มีคำถามเกิดขึ้นตลอดว่า รมว.คลังมีอำนาจในการปลดผู้ว่าแบงก์ชาติหรือไม่
3 พ.ค. 2556

ขณะนี้มีคำถามเกิดขึ้นตลอดว่า รมว.คลังมีอำนาจในการปลดผู้ว่าแบงก์ชาติหรือไม่
ตาม พ.ร.บ.ธนาคารแห่งประเทศไทย มาตรา 28/19 กำหนดการพ้นตำแหน่งของผู้ว่าการโดยการดำเนินการของ รมว.คลังไว้ใน
(4) คณะรัฐมนตรีมีมติให้ออกโดยคําแนะนําของรัฐมนตรีคลัง เพราะมีความประพฤติเสื่อมเสียอย่างร้ายแรงหรือทุจริตต่อหน้าที่
(5) คณะรัฐมนตรีมีมติให้ออกโดยคําแนะนําของรัฐมนตรี หรือการเสนอของรัฐมนตรี โดยคําแนะนําของคณะกรรมการ ธปท. เพราะบกพร่องในหน้าที่อย่างร้ายแรง หรือหย่อนความสามารถ โดยมติดังกล่าวต้องแสดงเหตุผลในการให้ออกอย่างชัดแจ้ง
ดังนั้น รมว.คลัง จึงถือว่า มีอำนาจในการปลดผู้ว่าแบงก์ชาติ แต่ต้องแสดงเหตุผลอย่างชัดแจ้ง
แต่ประเด็นที่ทุกคนประจักษ์ชัด คือ ขณะนี้ รมว.คลังขัดแย้งกับผู้ว่าแบงก์ชาติในงานนโยบายดอกเบี้ยมาดูแลอัตราแลกเปลี่ยน จึงไม่เข้าลักษณะที่จะใช้ (4) ได้ เพราะไม่มีการประพฤติเสื่อมเสียอย่างร้ายแรงหรือทุจริตต่อหน้าที่ 
ส่วนการใช้อำนาจใน (5) นั้น รมว.คลังก็สามารถทำได้ แต่ต้องพิสูจน์ว่ามีการบกพร่องในหน้าที่อย่างร้ายแรง หรือหย่อนความสามารถ